PAGE  

	[image: image1.png]ROMANIA




Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	5 mai 2015

	Nr.
	4c-27/93


AVIZ
asupra proiectului de Lege privind aprobarea Ordonanţei de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură

În conformitate cu prevederile art.95 şi art.115 din Regulamentul Camerei Deputaţilor, republicat cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, trimis cu adresa nr. PL-x 367 din 28 aprilie 2015. 
Senatul, în calitate de primă Cameră sesizată, a adoptat proiectul de lege în şedinţa din 21 aprilie 2015.  

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională. 

Proiectul de ordonanţă are ca obiect de reglementare instituirea schemelor de plată care se aplică în agricultură în perioada 2015-2020, care vor fi mult mai diverse şi care, pe lângă schema de plată unică pe suprafaţă şi ajutorul naţional tranzitoriu, care se menţin, vor include o plată redistributivă, o plată pentru aplicarea practicilor agricole benefice pentru climă şi mediu, o plată pentru tinerii fermieri, schema de sprijin cuplat şi o schemă simplificată pentru mici fermieri, în vederea implementării corespunzătoare a aquis-ului comunitar şi a angajamentelor ce revin României, în calitate de stat membru al Uniunii Europene, în cadrul politicii agricole comune.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a dezbătut proiectul de lege în şedinţa din data de 5 mai 2015.

   Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ, transmis cu adresa nr.249 din 18 martie 2015. 

În urma dezbaterilor, Comisia pentru mediu şi echilibru ecologic a hotărât, cu majoritate de voturi (3 abţineri), avizarea favorabilă a proiectului de lege.
 VICEPREŞEDINTE,
          
                                      SECRETAR,

   
     PEIA NINEL                                                VASILE DANIEL SUCIU

